**Stivenas Polas Rudolfas** (*Steven Paul Rudolph*) – Jungtinių Amerikos Valstijų pedagogas, knygų autorius ir lektorius.

Jis yra savižinos teorijos, vadinamos Daugialypių prigimčių sistema, kūrėjas. Tai yra Vakarų psichologijos mokslus ir Rytų filosofiją susiejanti sistema, skirta suprasti žmonių prigimtį ir asmenybės bruožus, kurie lemia tam tikrus elgesio modelius, tendencijas, susijusius su mokymusi, darbu ir įvairias kitais gyvenimiškais pasirinkimais.

Rudolfas yra Indijoje esančio „Džyva" instituto įkūrėjas ir ėjo švietimo direktorius pareigas šiame institute. Jis vedė gyvenimo įgūdžių dirbtuves ir mokomąsias paskaitas studentams, tėvams ir pedagogams bei mokymo sesijas akademiniams konsultantams.

Stivenas Polas Rudolfas yra savo įkurtos kompanijos „Multiple Natures International" direktorius. Kompanija turi partnerius JAV, Šveicarijoje, Prancūzijoje, Italijoje, Lietuvoje, Latvijoje, Indijoje ir Maroke.

Ankstyvasis gyvenimas ir švietimas
----------------------------------

Rudolfas mokėsi Veino slėnio vidurinėje mokykloje (Naujajame Džersyje) ir baigė anglų kalbos bakalauro studijas Floridos universitete. Mokytojo karjerą jis pradėjo Niujorko Amerikos kalbų centre, taip pat dėstė anglų kalbą kaip užsienio kalbą Japonijoje, Kanados užsienio kalbų institute. Tokijo Templo universitete jis įgijo edukologijos magistro laipsnį. Rudolfas persikėlė į Indiją 1994 m.

Švietimo iniciatyvos
--------------------

1995 m. Rudolfas dalyvavo plėtojant interneto priegas Indijos mokyklose.

1997 m. Rudolfas išleido modernių kompiuterinių knygų seriją, kurioje Indijos studentai ir mokytojai supažindinti su naujais kompiuterio naudojimo būdais.

2001 m. Rudolfas parašė vadovėlių, pagrįstų Hovardo Gardnerio Daugybinio intelekto teorija.

2009 m. Rudolfas parašė savo pirmąją knygą „10 mokymosi dėsnių", kuri buvo specialiai parašyta Indijos tėvams. Knygoje siūlomi keli švietimo principai, kurie, jei jų bus laikomasi, gali padidinti mokymosi lygį .

2011 m. jis parašė antrąją knygą „Ledų dilemos sprendimas". Joje siekiama paaiškinti tėvams, kaip jie gali padėti savo vaikams išspręsti klausimus, susijusius su karjeros pasirinkimais.

Daugialypės prigimtys
---------------------

2008 m. birželio mėn. Rudolfas pristatė savo teoriją, pavadintą Daugialypėmis prigimtimis. Tai psichologinis modelis, bandantis suprasti ir paaiškinti žmonių prigimtį ir asmenybę apibrėžiančius bruožus. Ši teorija siekia paaiškinti, kodėl vieni žmonės labiau linkę į vienas veiklas ir karjeras, kiti – domisi visai kitais dalykais. Rudolfas teigia, kad kiekvienas žmogus turi visas devynias prigimtis: saugojančiąją, mokančiąją, valdančiąją, kūrybinę, gydančiąją, linksminančiąją, duodančiąją, verslumo ir nuotykių. Tačiau visi žmonės skiriasi pagal nevienodą šių Prigimčių pasireiškimą.

Publikacijos
------------

* *Project-Based Learning*, Newbury House, Tokyo
* *ICOT* vadovėlių serija „Džyvos" institutui
* *The 10 Laws of Learning* (2009, Random House India) {ISBN|978-8184000894}}</nowiki>
* *Solving the Ice Cream Dilemma* (2011, Times Books) ISBN 978-9380942650

Šaltiniai
---------

1. ↑  „A natural choice". *Education Times*. 23 December 2010. Suarchyvuotas originalas 25 April 2012.
2. ↑  Steven Rudolph. „The right career path". *Education Times*.
3. ↑  „How to push your kids, without pushing them over the edge". *The Economic Times*. 23 January 2010.
4. ↑  Article in Mumbai Mirror Website
5. ↑  „Steven Rudolph". Edu Excellence. 2011. Suarchyvuotas originalas 2011-12-27.
6. ↑  Adithi Mathews. „The 10 Laws of Learning by Stephen Rudolph". MyBangalore.com. Suarchyvuotas originalas 2017-11-20. Nuoroda tikrinta 2021-02-08.
7. ↑  „Steven Rudolph – How to push your kids, without pushing them over the edge". Random House India blog. 23 January 2010. Suarchyvuotas originalas 4 March 2012.
8. ↑  „Guiding you to the right career". Teacher Plus. 1 November 2011.
9. ↑ . India Education Review. Suarchyvuotas originalas 2013-10-23. Nuoroda tikrinta 2013-10-22. `{{cite web}}`: Missing or empty `|title=` (pagalba)
10. ↑  „Unlocking every learner's potential". Education World. 8 November 2010. Suarchyvuotas originalas 4 January 2012.
11. ↑  „Unlocking Each Learner's Potential". ParentMusings.org. Suarchyvuotas originalas 2011-08-02.
12. ↑  „No More Back-Breaking Load Of School Bag". ICOT Books.